Državni univerzitet Arizone

Državni univerzitet Arizone ('ASU, engleski: Arizona State University) je vodeći javni istraživački univerzitet sa sedištem u gradu Tempe, Arizona u Sjedinjenim Američkim Državama. Osnovan 1885. godine kao jedna od Teritorijalnih normalnih škola od strane Teritorijalne zakonodavne skupštine Arizone, ASU se danas svrstava među najveće javne univerzitete u SAD-u po broju studenata. Prvobitno osnovan radi obuke nastavnika za rastuće potrebe javnih škola, univerzitet je, poput mnogih drugih "normalnih škola" tog vremena, proširio svoj fokus i evoluirao u državnu visokoškolsku ustanovu tokom 20. veka. Pod upravom Odbora regenta Arizone, ASU je član Asocijacije američkih univerziteta i prepoznat je kao R1: Doktorski univerzitet sa veoma visokim nivoom istraživačke aktivnosti. Na pet kampusa i u četiri regionalna centra širom Arizone, ASU okuplja 112.000 osnovnih i blizu 30.000 postdiplomskih studenata. Sport ima važnu ulogu na ASU. Timovi ovoga univerziteta, poznati kao Arizona State Sun Devils, takmiče se u 26 univerzitetskih sportova u okviru NCAA Divizije I kao članovi Big 12 konferencije. Sun Devils su osvojili 165 nacionalnih šampionata, uključujući 24 NCAA trofeja, dok su 179 sportista sa ove institucije učestvovali na Olimpijskim igrama i osvojili ukupno 60 medalja – 25 zlatnih, 12 srebrnih i 23 bronzane. Historija 1885–1929 12. marta 1885. godine Teritorijalna skupština Arizone donela je zakon o osnivanju škole za obuku nastavnika za teritoriju Arizone. Kampus je u početku bio smešten u jednoj školskoj zgradi sa četiri učionice koju su donirali stanovnici Džordž i Marta Vilson. Nastava je počela 8. februara 1886. godine sa prva 33 studenta. Tokom godina, kurikulum je evoluirao, a institucija je više puta menjala ime. Bila je poznata kao Tempe Normal School of Arizona (1889–1903), Tempe Normal School (1903–1925), Tempe State Teachers College (1925–1929), Arizona State Teachers College (1929–1945), Arizona State College (1945–1958), i, odlukom glasača države sa razlikom od 2:1, škola je postala Državni univerzitet Arizone 1958. godine. 1923. godine škola je prestala da nudi srednjoškolske kurseve i uvela kao uslov za upis obaveznu srednjoškolsku diplomu. Do 1925. godine škola je postala Tempe State Teachers College i počela da nudi četvorogodišnje diplome u opštem programu obrazovanje, uz dvogodišnje sertifikate za nastavnike. Reference Vanjske veze Službene stranice‍ ASU hronologija